Diari Oficial de la Generalitat Valenciana


Sumari del DOGV 9002, del 21-01-2021 (2021/239)

RESOLUCIÓ de 12 de gener de 2021, del director general de Relacions amb les Corts, per la qual es publica l'addenda al conveni marc subscrit el 10 de desembre de 2018, entre la Generalitat, a través de la Vicepresidència i Conselleria d'Igualtat i Polítiques Inclusives, la Universitat Jaume I de Castelló, l'Ajuntament de Benicarló i l'Ajuntament de Vinaròs per a la constitució d'un laboratori social especialitzat en serveis socials, a Castelló, per la qual s'integra com a part en el conveni a la Diputació Provincial de Castelló.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9002

Data del DOGV
:   21-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/239


Data del document
:   12-01-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 12 de gener de 2021, del director general de Relacions amb les Corts, per la qual es publica l'addenda al conveni marc subscrit el 10 de desembre de 2018, entre la Generalitat, a través de la Vicepresidència i Conselleria d'Igualtat i Polítiques Inclusives, la Universitat Jaume I de Castelló, l'Ajuntament de Benicarló i l'Ajuntament de Vinaròs per a la constitució d'un laboratori social especialitzat en serveis socials, a Castelló, per la qual s'integra com a part en el conveni a la Diputació Provincial de Castelló. [2021/239]  
  
La Generalitat, a través de la Vicepresidència i Conselleria d'Igualtat i Polítiques Inclusives, la Universitat Jaume I de Castelló, l'Ajuntament de Benicarló, l'Ajuntament de Vinaròs i la Diputació Provincial de Castelló, han subscrit, prèvia tramitació reglamentària, els dies 19, 18, 17, 15 i 20 de desembre de 2020, respectivament, l'addenda al conveni marc subscrit el 10 de desembre de 2018, per a la constitució d'un laboratori social especialitzat en serveis socials, a Castelló, per la qual s'integra com a part en el conveni a la Diputació Provincial de Castelló, i d'acord amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrita en el Registre de Convenis de la Generalitat amb data 12 de gener de 2021 i número 11/2021, és procedent la publicació en el Diari Oficial de la Generalitat Valenciana de l'addenda esmentada, que figura annex a aquesta resolució.  
  
València, 12 de gener de 2021.- El director general de Relacions amb les Corts: Antonio Torres Salvador.  
  
  
Addenda al conveni marc de col·laboració subscrit el 10 de desembre de 2018 entre la Generalitat, a través de la Vicepresidència i Conselleria d'Igualtat i Polítiques Inclusives, la Universitat Jaume I de Castelló, l'Ajuntament de Benicarló i l'Ajuntament de Vinaròs, per a la constitució d'un laboratori social especialitzat en serveis socials, a Castelló, per la qual s'integra com a part en el conveni a la Diputació Provincial de Castelló  
  
Reunits  
D'una part, Mónica Oltra Jarque, vicepresidenta del Consell i consellera d'Igualtat i Polítiques Inclusives, nomenada per Decret 6/2019, de 17 de juny, del president de la Generalitat, pel qual nomena a les persones titulars de les vicepresidències i de les conselleries, trobant-se autoritzada per a la signatura d'aquest conveni per Acord del Consell de data 23 d'octubre de 2020.  
D'una altra, Eva Alcón Soler en la seua condició de rectora de la Universitat Jaume I de Castelló, actuant en nom i representació d'aquesta, legitimada per a aquest acte conforme a les atribucions que li confereix l'article 70.t dels Estatuts de la Universitat Jaume I de Castelló.  
D'una altra, Rosario Miralles Ferrando, en la seua condició d'alcaldessa presidenta de l'Ajuntament de Benicarló, actuant en nom i representació d'aquest, legitimada per a aquest acte en sessió plenària número 7/2020 de data de 25 de juny de 2020.  
D'una altra, Guillem Alsina Gilabert, en la seua condició d'alcalde president de l'Ajuntament de Vinaròs, actuant en nom i representació d'aquest i legitimat per aquest acte en sessió extraordinària del Ple de la Corporació de data de 23 de juny de 2020.  
D'una altra, José Pascual Martí García, en la seua condició de president de la Diputació Provincial de Castelló, actuant en nom i representació d'aquesta, legitimat per a aquest acte per acord adoptat en sessió plenària de la Corporació celebrada amb caràcter ordinari en data de 8 de setembre de 2020.  
Les parts intervenen en la representació i amb les facultats que els seus respectius càrrecs els confereixen, reconeixent-se capacitat i legitimació suficients en dret per a atorgar la present addenda, i a aquest efecte,  
Manifesten  
1. El conveni marc de col·laboració entre la Generalitat, a través de la Vicepresidència i Conselleria d'Igualtat i Polítiques Inclusives, la Universitat Jaume I de Castelló, l'Ajuntament de Benicarló i l'Ajuntament de Vinaròs, per a la constitució d'un laboratori social especialitzat en serveis socials a Castelló, es va subscriure el 10 de desembre de 2018, estant actualment en vigor.  
2. L'objecte d'aquest conveni és la regulació de la col·laboració entre les administracions esmentades per a la millora contínua del Sistema Públic Valencià de Serveis Socials, mitjançant la constitució d'un laboratori social, sense personalitat jurídica, configurat únicament com un espai en el qual concorreran les parts signants per a la investigació aplicada, i per a la formació i innovació en matèria de serveis socials en l'àmbit territorial de la província de Castelló.  
3. L'acord de col·laboració es va signar amb els auspicis, entre altres, de la Llei 5/1997, de serveis socials de la Comunitat Valenciana. La nova Llei 3/2019, de serveis socials inclusius continua recollint-los dedicant, més si cap, un apartat a la qualitat, investigació, innovació, formació i avaluació, resultant aquest conveni de col·laboració coherent amb tot això.  
4. La Diputació Provincial de Castelló ha expressat el seu interés de participar en aquest conveni marc de col·laboració, i les parts signants del conveni consideren la seua integració, tenint en compte l'interés d'aportacions i col·laboracions que la Diputació Provincial puga realitzar en aquest àmbit, i igualment tenint en compte, d'una banda, les atribucions conferides a les diputacions provincials en l'article 30 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, quant a la prestació de l'assistència tècnica i econòmica, i la supervisió que garantisca als ajuntaments, especialment als de menor població, capacitat econòmica i/o de gestió, així com la supervisió de casos, formació, assistència tècnica i orientació de les persones professionals del Sistema Públic Valencià de Serveis Socials del seu àmbit; i, per un altre, la col·laboració interadministrativa prevista en la Llei 3/2019; els preceptes sobre cooperació, col·laboració i coordinació entre les administracions públiques de la Llei 40/2015, d'1 d'octubre, de règim jurídic del sector públic, així com la legislació vigent sobre règim local, en concret l'article 7 de la Llei 7/1985, de 2 d'abril, reguladora de les bases del règim local (BOE 80, 03.04.1985), que disposa que les competències pròpies de les entitats locals s'exerceixen en règim d'autonomia i sota la pròpia responsabilitat, atenent sempre la deguda coordinació en la seua programació i execució amb les altres administracions públiques; així com també l'article 57 de la Llei 7/1985 de bases de règim local, en què la cooperació entre l'Administració local i les administracions de l'Estat i de les comunitats autònomes es desenvoluparà amb caràcter voluntari, sota les formes i en els termes previstos en les lleis, podent tindre lloc mitjançant els convenis administratius que subscriguen per a millorar l'eficiència de la gestió pública, eliminar duplicitats administratives i complir amb la legislació d'estabilitat pressupostària i sostenibilitat financera.  
  
5. Les parts, íntegrament, consideren que les estipulacions que regulen tant l'objecte del conveni marc de referència com els objectius, són coincidents amb l'anterior exposat.  
En vista a tot això, les parts signants formalitzen la present addenda del conveni marc de col·laboració amb les següents  
  
Clàusules  
  
Primera  
Les parts integrants del conveni marc de col·laboració subscrit el 10 de desembre de 2018 entre la Generalitat, a través de la Vicepresidència i Conselleria d'Igualtat i Polítiques Inclusives, la Universitat Jaume I de Castelló, l'Ajuntament de Benicarló i l'Ajuntament de Vinaròs, per a la constitució d'un laboratori social especialitzat en serveis socials, a Castelló, accepten l'adhesió de la Diputació Provincial de Castelló en qualitat d'entitat integrant del laboratori social especialitzat en serveis socials, entenent-se que a partir de la data de la signatura d'aquesta addenda la Diputació Provincial de Castelló participa en aquest acord de col·laboració, i s'integra en el laboratori especialitzat en serveis socials a la província de Castelló amb caràcter general.  
  
  
Segona  
La Diputació Provincial de Castelló assumeix íntegrament el contingut del conveni marc de col·laboració per a la constitució d'un laboratori social especialitzat en serveis socials a la província de Castelló, comprometent-se a complir tot el que s'estableix en aquest.  
  
Tercera  
La vigència de l'addenda d'aquest conveni marc serà la mateixa que la del conveni marc, per la qual cosa finalitzarà el 10 de desembre de 2022, sense limitació de possibles pròrrogues, que seran expresses en qualsevol cas, de quatre anys addicionals més.  
  
Quarta  
Les estipulacions següents del conveni marc de referència queden redactades com segueix:  
«Primera. Objecte del conveni  
És objecte del present conveni marc la regulació de la col·laboració entre el Consell de la Generalitat, a través de la Vicepresidència i Conselleria d'Igualtat i Polítiques Inclusives, els ajuntaments de Vinaròs i Benicarló, la Diputació Provincial de Castelló i la Universitat Jaume I de Castelló, a través dels seus departaments, per a la millora contínua del Sistema Públic Valencià de Serveis Socials, mitjançant la constitució d'un laboratori social, sense personalitat jurídica, configurat únicament com un espai en el qual concorreran les parts signants per a la investigació aplicada, i per a la formació i innovació en matèria de serveis socials en l'àmbit territorial de la província de Castelló.  
  
Cinquena. Execució del conveni marco  
(?)  
Els convenis específics subscrits arran d'aquest conveni marc observaran el que estableix el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, i s'haurà de tindre en compte, si escau, el que s'estableix per l'article 2.1 de la Llei general de subvencions i pels articles 2.1 i 6.1 de la Llei 9/2017, de 8 de novembre, de contractes del sector públic.  
  
Setena. Difusió dels resultats  
Amb l'objectiu d'aconseguir la màxima disseminació dels resultats dels projectes d'investigació, les actuacions que es realitzen a conseqüència dels convenis específics particulars derivats del present conveni marc podran ser divulgades indistintament per qualsevol de les cinc institucions signants del present conveni marc a les quals estiguen adscrits els equips professionals que les implementen, d'acord amb les estipulacions dels convenis específics corresponents.  
  
  
Huitena. Comissió mixta de seguiment i control del conveni  
El seguiment i control de la implementació del present conveni es duran a terme per una comissió mixta integrada per:  
- El/la secretari/a autonòmic/a o persona en qui delegue que tinga les competències en investigació, innovació, formació i qualitat. En el cas de delegació, es procurarà la presència equilibrada de dones i homes.  
- El/la alcalde/essa de Benicarló o persona en qui delegue.  
- El/la alcalde/essa de Vinaròs o persona en qui delegue.  
- El/la president/a de la Diputació Provincial de Castelló o persona en qui delegue.  
- El/la rector/a de la Universitat Jaume I de Castelló o persona en qui delegue.  
La comissió estarà presidida, de manera rotativa i per períodes de dotze mesos, per cadascuna de les institucions sotasignades, començant per el/la secretari/a autonòmic o persona en qui delegue que tinga les competències en investigació, innovació, formació i qualitat. (...)  
  
Desena. Causes de resolució  
(?)  
4. Per decisió unilateral d'una de les cinc parts, mitjançant comunicació expressa per escrit a les altres parts, amb una antelació mínima de tres mesos a la data en què vaja a donar-ho per conclòs.  
(...)»  
  
  
Quinta  
D'acord amb el que estableix l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, el conveni es publicarà en el Diari Oficial de la Generalitat Valenciana.  
  
Estant les parts d'acord amb el contingut d'aquest document, i per deixar constància i prova de conformitat, es firma el mateix.  
19.12.2020. La vicepresidenta del Consell i consellera d'Igualtat i Polítiques Inclusives: Mónica Oltra Jarque.  
18.12.2020. La rectora de la Universitat Jaume I de Castelló: Eva Alcón Soler.  
17.12.2020. L'alcaldessa presidenta de l'Ajuntament de Benicarló: Rosario Miralles Ferrando.  
15.12.2020. L'alcalde president de l'Ajuntament de Vinaròs: Guillem Alsina Gilabert.  
20.12.2020. El president de la Diputació Provincial de Castelló: José Pascual Martí García.